ઇસવીસન 1700ની શરૂઆતમાં અમરેલીમાં સૈયદો,જેબલીયા અટકના કાઠી અને જુનાગઢના નવાબનો ભાગ હતો અને અમરેલી કોઇ ગણત્રી વગરના નધણીયાતા પ્રદેશ જેવી હાલતમાં હતું અને અમરેલીના લોકો ચિતલ રહેવા ગયા હતા 17 કી. મી. દુર ચિતલની જાહોજલાલી જોરદાર હતી 1735માં સરવૈયાઓ પાસેથી ચિતલ જીતી દરબાર નાજાવાળાએ કબજો જમાવ્યો અને ચિતલની રોનક વધી આ સાથે બરાબર 1730માં અમરેલી ઉપર ગાયકવાડના દામાજીરાવે કબજો જમાવ્યો હતો અને ગાયકવાડની આણ અમરેલી ઉપર હતી ત્યારે 1793માં ચિતલમાં કુંપાવાળાનું રાજ હતુ ભાવનગરના રાજા વખતસિંહ અને કુંડલાના ખુમાણના કજીયામાં પડેલા ચિતલ ઉપર ભાવનગરે ચડાઇ કરી ચિતલના દરવાજા દેવાઇ ગયા પણ ભાવનગરે 40 દિવસ સુધી ઘેરો રાખી અને ચિતલની તોપને બંધ કરી હુમલો કરી બે દિવસ ભીષણ યુધ્ધ કર્યુ અને યુધ્ધ જીતી કાઠીઓને હરાવી ચિતલના પાદર અને ચોરાને ખેદાનમેદાન કરી ત્યા ભાવનગરનું લશ્કરી થાણુ સ્થાપ્યું જોકે પછી ચિતલ સમાધાનના ભાગરુપે કુંપાવાળાને પરત અપાયું પણ ત્યારથી લોકો ગાયકવાડી અમરેલીમાં રહેવા ગયા અને 1700ના સૈકાના અંતથી અમરેલીમાં વિકાસનો આરંભ થયો.